b'\n_START_ARTICLE_\nSamova ulica, Ljubljana\n_START_SECTION_\nUrbanizem\n_START_PARAGRAPH_\nPri\xc4\x8dne se pod \xc5\xbeelezni\xc5\xa1kim podvozom in predstavlja nadaljevanje Drenikove ulice, medtem ko se kon\xc4\x8da v kri\xc5\xbei\xc5\xa1\xc4\x8du z Dunajsko in Topni\xc5\xa1ko ulico._NEWLINE_Pomen ulice se je pove\xc4\x8dal z njeno rekonstrukcijo leta 1977. Tedaj so cesto raz\xc5\xa1irili v \xc5\xa1tiripasovnico, zgradili so cestni podvoz pod \xc5\xbeelezni\xc5\xa1ko progo Ljubljana - Jesenice. Predtem je promet s Samove ulice potekal po Jan\xc5\xa1evi in preko enonivojskega \xc5\xbeelezni\xc5\xa1kega prehoda z zapornicami. Po odprtju novozgrajenega odseka se je promet na \xc4\x8cernetovi in Jan\xc5\xa1evi bistveno zmanj\xc5\xa1al, ukinjen pa je bil tudi \xc5\xbeelezni\xc5\xa1ki prehod med obema cestama._NEWLINE_Pred kri\xc5\xbei\xc5\xa1\xc4\x8dem z Dunajsko cesto stoji Be\xc5\xbeigrajski stadion.\n_START_SECTION_\nJavni potni\xc5\xa1ki promet\n_START_PARAGRAPH_\nPo Samovi ulici poteka trasa mestne avtobusne linije \xc5\xa1t. 22. Na vsej ulici je eno postajali\xc5\xa1\xc4\x8de mestnega potni\xc5\xa1kega prometa.'